पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार काे सकरी स्थित रामशीला हेल्थ केयर अस्पताल में ऑक्सीजन नहीं रहने के कारण मरीजों को अस्पताल छोड़ने का आदेश दिया गया था। इससे नाराज मरीजों के परिजनों ने सकरी-पंडौल मुख्य सड़क को एक घंटे से अधिक समय तक जाम कर प्रशासन से ऑक्सीज़न उपलब्ध कराने की मांग की। इस संबंध में बताया जाता है कि रामशिला हेल्थ केयर सकरी में कोरोना के 30 मरीजों का उपचार चल रहा है जिसके लिए प्रत्येक दिन लगभग 40 सिलेंडरों की आवश्यकता है। जिला प्रशासन की ओर सिलेंडर की आपूर्ति कम की जा रही थी।
हॉस्पिटल के अनुसार दो दिन पूर्व से ही कोरोना के मरीज को लेने से मना कर दिया गया है। मगर पहले से एडमिट लगभग 30 मरीजों के उपचार के लिए कम से कम 40 सिलेंडर की आवश्यकता है। अस्पताल ने बताया कि समान्य रूप से 25 सिलेंडर की खपत थी जो कोरोना में 40 हो गई। लेकिन ऑक्सीज़न नहीं उपलब्ध कराया जा रहा है। इसी कारण से बुधवार को संक्रमित के परिजनों को अपने मरीजों को कहीं और ले जाने को कहा गया है। इसके बाद पहले से ही निराश मरीजों के रिश्तेदार सकरी-पंडौल मुख्य सड़क को जाम कर बैठ गए।
जाम कर रही महिलाओं ने बताया कि लाखों रुपए खर्च करने के बावजूद ऑक्सीजन की कमी बताकर उनके मरीजों को अस्पताल से जाने के लिए कहा जा रहा है। सड़क जाम की खबर लगते ही सीओ पंकज कुमार, बीडीओ महेश्वर पंडित व सकरी थाना के एसआई अमरनाथ ठाकुर एएसआई रामजी अस्पताल पहुंचे और आक्रोशित लोगों को समझा-बुझाकर किसी तरह मामले को शांत कराया। वहीं, इसी दौरान लगभग 16 सिलेंडर अस्पताल को उपलब्ध हो भी हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn